BG    BG BG 
BG    BG  ЕВРОПЕЙСКА  КОМИСИЯ  
Брюксел , 4.5.2010 
SEC(2010) 560 окончателен  
  
Препоръка  за 
РЕШЕНИЕ  НА СЪВЕТА  
отправено  към Гърция  с оглед  засилване  и задълбочаване  на фискалния  надзор  и 
за предизвестие  за предприемане  на преценените  за необходими  мерки  за 
коригирането  на прекомерния  дефицит  
BG 2   BG Препоръка  за 
РЕШЕНИЕ  НА СЪВЕТА  
отправено  към Гърция  с оглед  засилване  и задълбочаване  на фискалния  надзор  и 
за предизвестие  за предприемане  на преценените  за необходими  мерки  за 
коригирането  на прекомерния  дефицит  
СЪВЕТЪТ  НА ЕВРОПЕЙСКИЯ  СЪЮЗ , 
като взе предвид  Договора  за функционирането  на Европейския  съюз  (ДФЕС ) и по-
специално  член  126, параграф  9 и член  136 от него ,  
като взе предвид  препоръката  на Комисията , 
като има предвид , че: 
(1) В член  136, параграф  1, буква  а) от ДФЕС  се предвижда  възможността  за 
приемане  на мерки , отнасящи  се до държавите -членки , чиято  парична  единица  е 
еврото , с цел да се засилят  координацията  и наблюдението  на тяхната  бюджетна  
дисциплина . 
(2) В член  126 от ДФЕС  се постановява , че държавите -членки  избягват  прекомерен  
бюджетен  дефицит , както  и се определя  процедура  при прекомерен  дефицит  за 
постигането  на тази цел. Пактът  за стабилност  и растеж , който  въвежда  тази 
процедура  сред  своите  корективни  мерки , осигурява  рамката  на държавните  
политики  за бързо  възстановяване  на стабилното  състояние  на бюджета  при 
отчитане  на икономическата  ситуация . 
(3) На 27 април  2009 г., в съответствие  с член  104, параграф  6 от ДЕО  Съветът  
реши , че в Гърция  е налице  прекомерен  дефицит  и в съответствие  с член  104, 
параграф  7 от ДЕО  и член  3, параграф  4 от Регламент  (ЕО) № 1467/97 на Съвета  
от 7 юли 1997 г. за определяне  и изясняване  на прилагането  на процедурата  при 
прекомерен  дефицит  отправи  препоръки  за коригиране  на прекомерния  дефицит  
най-късно  до 2010 г. Съветът  също  така определи  27 октомври  2009 г. за краен  
срок  за предприемане  на ефективни  действия . На 30 ноември  2009 г., в 
съответствие  с член  126, параграф  8 от ДФЕС  Съветът  установи , че Гърция  не е 
предприела  ефективни  действия ; в резултат  на това на 16 февруари  2010 г., в 
съответствие  с член  126, параграф  9 от ДФЕС  Съветът  отправи  предизвестие  
към Гърция  за коригиране  на прекомерния  дефицит  най-късно  до 2012 г. 
Съветът  също  така определи  15 май 2010 г. за краен  срок  за предприемане  на 
ефективни  действия . 
(4) В член  5, параграф  2 от Регламент  (ЕО) № 1467/97 се посочва , че ако в 
съответствие  с член  126, параграф  9 от ДФЕС  са били  предприети  ефективни  
действия  и ако след  издаването  на предизвестието  са възникнали  неочаквани  
неблагоприятни  икономически  събития  със значими  отрицателни  последици  за 
BG 3   BG държавните  финанси , Съветът  може  да реши  по препоръка  от Комисията  да 
издаде  актуализирано  предизвестие  съгласно  член  126, параграф  9 от ДФЕС . 
BG 4   BG (5) Според  прогнозите  на службите  на Комисията  от есента  на 2009 г., послужили  за 
основа  на първоначалното  предизвестие  към Гърция , БВП  се очаква  да се свие  с 
0,25 % през 2010 г. и да възстанови  растежа  си след  това, като през  2011 г. се 
увеличи  с 0,7 %. Понастоящем  за 2010 г. се очаква  срив  на реалния  БВП , 
последван  от допълнително  свиване  през 2011 г. Постепенното  обръщане  на 
тенденцията  се очаква  за следващите  години . Подчертаното  влошаване  на 
икономическия  сценарий  предполага  съответно  влошаване  и на прогнозите  за 
публичните  финанси  при условие , че политиката  не бъде  променена . Тук следва  
да се добави  и преразгледаната  във възходяща  посока  оценка  на бюджетния  
дефицит  за 2009 г. (от 12,7 % от БВП  по време  на приемането  на решението  
съгласно  член  126, параграф  9 на 13,6 % от БВП  съгласно  предоставеното  от 
Гърция  на 1 април  2010 г. фискално  уведомление ), която  след  приключване  на 
разследването , понастоящем  провеждано  от Евростат  съвместно  с гръцките  
статистически  органи1, може  да се наложи  да бъде  допълнително  завишена  (с 
около  0,3 % до 0,5 % от БВП ). Освен  това перспективите  пред  публичните  
финанси  предизвикаха  тревога  на финансовите  пазари , изразила  се в рязкото  
покачване  на рисковите  премии  по държавните  облигации  на страната , което  
допълнително  затрудни  контролирането  на изменението  на бюджетния  дефицит  
и държавния  дълг . В предварителната  оценка , извършена  от Комисията  през 
март  2010 г., се посочи , че Гърция  прилага , както  се изисква  от нея, фискалните  
мерки  за постигане  на заложения  за 2010 г. целеви  дефицит . Рязката  промяна  на 
икономическия  сценарий  обаче  означава , че тези разчети  не могат  да се считат  
повече  за валидни . Надвисналата  заплаха  за платежоспособността  на 
правителството  изисква  още по-драстични  мерки  в рамките  на тази година . 
Същевременно  вероятното  към момента  равнище  на икономически  спад  прави  
неосъществимо  първоначално  заложеното  намаляване  на дефицита . Може  да се 
сметне , че в Гърция  са настъпили  неочаквани  неблагоприятни  икономически  
събития  със значими  отрицателни  последици  за държавните  финанси , което  
обосновава  приемането  на актуализирани  препоръки  съгласно  член  126, 
параграф  9 и член  136 от ДФЕС .  
(6) В светлината  на гореизложените  съображения  изглежда , че крайният  срок  за 
коригиране  на прекомерния  дефицит  в Гърция , поставен  в предизвестието  на 
Съвета  от 16 февруари  2010 г., следва  да бъде  удължен  с две години  до 2014 г. 
(7) Към края  на 2009 г. брутният  държавен  дълг  възлезе  на 115,1 % от БВП . Това  е 
най-високото  съотношение  на дълга  сред  държавите -членки  на ЕС, далеч  
надхвърлящо  посочената  в Договора  референтна  стойност  от 60 % от БВП . 
Освен  това в резултат  на протичащото  проучване  на статистическата  
информация  съществува  риск  дългът  да се окаже  по-висок  (с 5 до 7 процентни  
пункта ). Осъществяването  на необходимото  намаляване  на дефицита  при 
сегашните  обстоятелства  предполага  обръщане  от 2014 г. нататък  на 
тенденцията  на увеличаване  на дълга . Освен  постоянно  високият  държавен  
дефицит , за увеличаването  на дълга  допринасяха  значително  и т.нар. операции  
„под линия “ (т.е. операциите , които  оказват  влияние  върху  дълга , но не и върху  
дефицита ). Всичко  това повлия  отрицателно  на доверието  на пазарите  в 
способността  на правителството  да обслужва  задълженията  си в бъдеще . Крайно  
необходимо  е Гърция  спешно  да предприеме  решителни  действия  с 
                                                 
1 Бюлетин  на Евростат  № 55/2010 г. 22 април  2010 г. 
BG 5   BG безпрецедентен  мащаб  за овладяване  на дефицита  и останалите  допринасящи  за 
увеличаването  на дълга  фактори  с оглед  намаляване  на съотношението  на дълга  
към БВП  и възобновяване  при първа  възможност  на финансиране  от пазара . 
(8) Изключително  острото  влошаване  на финансовото  положение  на гръцката  
държава  накара  държавите -членки  от еврозоната , в съчетание  с предоставената  
от Международния  валутен  фонд  многостранна  помощ , да одобрят  
предоставянето  на помощ  в подкрепа  на стабилността  в страната , така че да се 
запази  финансовата  стабилност  на еврозоната  като цяло . Помощта  е под формата  
на пул от двустранни  заеми , координиран  от Комисията . Заемодателите  решиха  
да обвържат  заемите  си с изискването  за съблюдаване  от страна  на Гърция  на 
настоящото  решение . В частност  от Гърция  се очаква  да приложи  посочените  в 
настоящото  решение  мерки  според  заложения  за тях график . 
ПРИЕ  НАСТОЯЩОТО  РЕШЕНИЕ :  
Член  1 
1. Гърция  трябва  да отстрани  съществуващия  прекомерен  дефицит  във възможно  
най-кратък  срок , но най-късно  до 2014 г.  
2. Планът  за коригиране  на прекомерния  дефицит  трябва  да предвижда  
максимално  равнище  на дефицита  на консолидирания  държавен  бюджет  от 
18 508 млн. EUR (8,0 % от БВП ) през 2010 г., 17 065 млн. EUR (7,6 % от БВП ) 
през 2011 г., 14 916 млн. EUR (6,5 % от БВП ) през 2012 г., 11 399 млн. EUR 
(4,9 % от БВП ) през 2013 г. и 6 385 млн. EUR (2,6 % от БВП ) през 2014 г. За 
тази цел е необходимо  подобряване  на структурното  салдо  минимум  с 10 % от 
БВП  за периода  2009—2014 г. 
3. Посоченият  в параграф  2 план  за корекция  изисква  годишното  изменение  на 
консолидирания  брутен  държавен  дълг  да не надхвърля  34 058 млн. EUR през  
2010 г., 17 365 млн. EUR през 2011 г., 15 016 млн. EUR през 2012 г., 11 599 
млн. EUR през 2013 г. и 7 885 млн. EUR през 2014 г. Въз основа  на настоящите  
прогнози  за БВП  съответният  план  за съотношението  на дълга  към БВП  следва  
да бъде  133,2 % през 2010 г., 145,2 % през 2011 г., 148,8 % през 2012 г., 149,6 % 
през 2013 г. и 148,4 % през 2014 г. 
Член  2 
1. Гърция  трябва  да приеме  следните  мерки  преди  края  на юни 2010 г.: 
a) закон , с който  се въвежда  прогресивна  скала  за данъчно  облагане  върху  
всички  източници  на доходи  и единно  хоризонтално  третиране  на 
доходите  от труд  и капиталови  активи ; 
б) закон , с който  се отменят  всички  освобождавания  от данъци  и автономни  
данъчни  разпоредби  в системата  на данъчното  облагане , включително  и 
по отношение  на доходите  от специални  надбавки , изплащани  на 
държавните  служители ; 
BG 6   BG в) отменяне  на бюджетните  кредити  в резерва  за непредвидени  разходи  с 
цел да бъдат  спестени  700 млн. EUR;  
г) отменяне  на повечето  бюджетни  кредити  за помощите  от солидарност  (с 
изключение  на тези за преодоляване  на бедността ) с цел да бъдат  
спестени  400 млн. EUR; 
д) намаляване  на най-високите  пенсии  с цел да бъдат  спестени  500 млн. EUR 
за един  целогодишен  период  (350 млн. EUR за 2010 г.); 
е) намаляване  на великденските , летните  и коледните  премии  и надбавки  на 
държавните  служители  с цел да бъдат  спестени  1 500 млн. EUR за един  
целогодишен  период  (1 100 млн. EUR за 2010 г.);  
ж) премахване  на великденските , летните  и коледните  премии  и надбавки  на 
пенсионерите , като бъдат  обаче  защитени  тези с ниски  пенсии , с цел да 
бъдат  спестени  1 900 млн. EUR за един  целогодишен  период  (1 500 млн. 
EUR за 2010 г.); 
з) увеличаване  на ставката  на ДДС  с разчет  за допълнителни  постъпления  от 
минимум  1 800 млн. EUR за един  целогодишен  период  (800 млн. EUR за 
2010 г.); 
и) увеличаване  на акциза  за гориво , тютюн  и алкохол  с разчет  за 
допълнителни  постъпления  от минимум  1 050 млн. EUR за един  
целогодишен  период  (450 млн. EUR за 2010 г.); 
й) приемане  на законодателни  актове  за прилагане  на Директивата  за 
услугите2; 
к) приемане  на закон  за реформиране  и опростяване  на структурата  на 
местната  държавна  администрация  с оглед  намаляване  на оперативните  
разходи ; 
л) създаването  на специален  екип , чиито  усилия  да бъдат  насочени  към 
повишаване  на равнището  на усвояване  на структурните  фондове  и 
кохезионния  фонд ;  
м) приемане  на закон  за опростяване  на започването  на стопанска  дейност ; 
н) намаляване  на публичните  инвестиции  с 500 млн. EUR спрямо  
планираните ; 
о) насочване  на бюджетните  кредити  за съфинансиране  на структурните  
фондове  и кохезионния  фонд  към специална  централна  сметка , която  да 
не може  да се използва  за никаква  друга  цел. 
2. Гърция  трябва  да приеме  следните  мерки  преди  края  на септември  2010 г.: 
                                                 
2 Директива  2006/123/ ЕО на Европейския  парламент  и на Съвета  от 12 декември  2006 г. относно  
услугите  на вътрешния  пазар  (ОВ L 376, 27.12.2006 г.). 
BG 7   BG a) включване  в проектобюджета  за 2011 г. на мерки  за фискална  
консолидация  на стойност  минимум  3,2 % от БВП  (4,3 % от БВП , ако се 
сметнат  и пренесените  резултати  от въведените  през 2010 г. мерки ). В 
бюджета  в по-специално  се съдържат  следните  мерки  (или в извънредни  
случаи  – мерки  със съпоставим  ефект ): намаляване  на междинното  
потребление  на сектор  „Държавно  управление “ с минимум  300 млн. EUR 
спрямо  равнището  през  2010 г. (извън  посочените  в настоящия  параграф  
спестявания  от реформирането  на държавната  администрация  и органите  
на местното  управление ), замразяване  на индексацията  на пенсиите  (с цел 
да бъдат  спестени  100 млн. EUR), временен  кризисен  данък  върху  
изключително  печелившите  дружества  (с разчет  за увеличаване  на 
постъпленията  с 600 млн. EUR през 2011 г., 2012 г. и 2013 г.), облагане  на 
свободните  професии  с патентен  данък  (с разчет  за постъпления  от 
минимум  400 млн. EUR през 2011 г. и увеличаващи  се постъпления  през  
2012 г. и 2013 г.), разширяване  на данъчната  основа  за облагане  с ДДС  
чрез включването  на някои  понастоящем  освободени  от ДДС  услуги  и 
чрез прехвърлянето  на 30 % от продуктите  и услугите  от намалената  към 
обичайната  ставка  (с разчет  за допълнителни  постъпления  от 1 
млрд . EUR), поетапно  въвеждане  на екологичен  данък  върху  емисиите  на 
CO 2 (с разчет  за постъпления  от минимум  300 млн. EUR през  2011 г.), 
приемане  и прилагане  от правителството  на законодателни  актове , с 
които  да се реформира  държавната  администрация  и да се реорганизират  
местните  органи  на властта  (с цел да се намалят  разходите  с минимум  500 
млн. EUR през 2011 г. и допълнително  500 млн. EUR годишно  през  
2012 г. и 2013 г.), съкращаване  на финансираните  от правителството  
инвестиции  (с минимум  1 млрд . EUR) чрез приоритизиране  на 
финансираните  от структурните  фондове  на ЕС инвестиционни  проекти , 
насърчителни  мерки  за регламентиране  на незаконното  земеползване  (с 
разчет  за постъпления  от минимум  1 500 млн. EUR от 2011 г. до 2013 г., 
от които  минимум  500 млн. EUR през 2011 г.), набавяне  на постъпления  
от лицензирането  на хазарта  (минимум  500 млн. EUR от предоставянето  
на лицензи  и 200 млн. EUR от лицензни  такси ), разширяване  на данъчната  
основа  на данъка  върху  недвижимата  собственост  чрез актуализиране  на 
стойността  на активите  (с разчет  за допълнителни  постъпления  от 
минимум  500 млн. EUR), увеличаване  на облагането  на възнагражденията  
в натура , в частност  чрез облагане  на лизинговите  плащания  за 
автомобили  (с минимум  150 млн. EUR); увеличаване  на облагането  на 
луксозните  стоки  (с минимум  100 млн. EUR), въвеждане  на специален  
данък  върху  незаконните  сгради  (с разчет  за постъпления  от минимум  800 
млн. EUR годишно ), заместване  на едва 20 % от пенсиониращите  се 
служители  в публичния  сектор  (централно  управление , общини , 
публични  дружества , местно  управление , държавни  агенции  и други  
органи ); 
б) закон  за реформиране  на пенсионната  система  за осигуряване  на нейната  
средносрочна  и дългосрочна  устойчивост . В закона  следва  в частност  да 
се въведе  единна  пенсионна  възраст  от 65 години  (включително  за 
жените ), сливане  на съществуващите  пенсионни  фондове  в три фонда  с 
единна  нова  пенсионна  система  за всички  настоящи  и бъдещи  заети  лица  
(в сила  от 1 януари  2013 г.), снижаване  на тавана  на пенсиите , постепенно  
увеличаване  на минималния  осигурителен  стаж  за пенсиониране  с право  
BG 8   BG на пълна  пенсия  от 37 на 40 години  (до 2015 г.), минимална  пенсионна  
възраст  от 60 години  до 1 януари  2011 г. (включително  за работещите  
тежки  и вредни  професии  и тези, плащали  осигурителни  вноски  в 
продължение  на 40 години ), премахване  на специалните  разпоредби  за 
пенсиите , за които  правата  са придобити  преди  1993 г. (като 
същевременно  се запазват  придобитите  права ), съществено  съкращаване  
на списъка  с тежки  и вредни  професии , намаляване  на пенсиите  (с 6 % 
годишно ) за пенсиониращите  се на възраст  между  60 и 65 години  и 
осигурителен  стаж  под 40 години , създаване  на механизъм  на 
автоматично  приспособяване , обвързващ  пенсионната  възраст  с 
продължителността  на живота  (в сила  от 2020 г.), създаване  на ресурсово  
обвързан  минимален  гарантиран  доход  за възрастните  хора  над законово  
установената  пенсионна  възраст , въвеждане  на по-стриктни  условия  и 
редовно  преразглеждане  на условията  за получаване  на пенсия  за 
инвалидност , промяна  на формулата  за изчисляване  на пенсиите  в 
пенсионната  схема , така че да се засили  връзката  между  платени  вноски  и 
получавана  пенсия  (с капитализиране , ограничено  до средногодишна  
ставка  от 1,2 %), както  и обхващане  на всички  доходи  от труд  през целия  
живот  при изчисляването  на пенсионната  основа  (като същевременно  се 
запазват  придобитите  права ). Прилагането  на този закон  би следвало  през  
следващите  десетилетия  да сведе  заложеното  увеличаване  на 
съотношението  на разходите  за пенсии  към БВП  под средното  за 
еврозоната , както  и да ограничи  тези разходи  до по-малко  от 2,5 % от 
БВП  за периода  2010—2060 г.;  
в) засилване  на ролята  и ресурсите  на Върховната  сметна  палата , както  и 
въвеждането  на защитни  механизми  срещу  евентуални  политически  
намеси  в областта  на данните  и счетоводното  отчитане ; 
г) проект  за реформа  на законодателството  в областта  на възнагражденията  
в публичния  сектор , която  в частност  да включва  създаването  на 
централен  платежен  орган  за изплащането  им, въвеждането  на единни  
принципи  и график  за установяването  на хармонизирана  скала  за 
възнагражденията  в публичния  сектор , обхващаща  централното  
управление , местното  управление  и останалите  агенции ;  
д) законодателство  за подобряване  на ефикасността  на данъчната  
администрация  и контрола ; 
е) лансиране  на независим  преглед  на публичната  администрация  и 
съществуващите  социални  програми ; 
ж) публикуване  на месечни  статистически  данни  (на касова  основа ) за 
приходите , разходите , операциите  по финансиране  и разходите  за 
просрочени  плащания  – за сектор  „Държавно  управление “ и неговите  
подсектори ; 
з) план  за действие  за подобряване  на събирането  и обработката  на данните  
за сектор  „Държавно  управление “, главно  чрез подобряване  на 
механизмите  за контрол  в статистическите  органи  и във Върховната  
сметна  палата , както  и ефективно  осигуряване  на лична  отговорност  в 
BG 9   BG случай  на невярно  декларирани  данни , за да се гарантира  своевременното  
предоставяне  на надеждните  данни  за сектор  „Държавно  управление “, 
изисквани  съгласно  регламенти  (ЕО) № 2223/963, (ЕО) № 264/20004, (ЕО) 
№ 1221/20025, (ЕО) № 501/20046, (ЕО) № 1222/20047, (ЕО) № 1161/20058, 
(ЕО) № 223/20099 и (ЕО) № 479/200910; 
и) редовно  публикуване  на информация  за финансовото  състояние  на 
публичните  дружества  и другите  публични  структури , непринадлежащи  
към сектор  „Държавно  управление “ (подробни  отчети  за доходите , 
баланси , данни  за заетостта  и възнагражденията ); 
3. Гърция  трябва  да приеме  следните  мерки  преди  края  на декември  2010 г.: 
а) окончателно  приемане  на мерките , посочени  в параграф  2, букви  а) и г);  
б) проектозакон  за засилване  на фискалната  рамка . В него  следва  по-
специално  да се съдържа  определянето  на средносрочна  фискална  рамка , 
създаването  на задължителен  резерв  за непредвидени  разходи  в бюджета  
в размер  на 10 % от общите  бюджетни  кредити , създаването  на засилени  
механизми  за надзор  върху  разходите  и създаването  на независима  
фискална  агенция , която  да предоставя  консултации  и експертни  
становища  по фискалните  въпроси ;  
в) закон  за реформиране  на системата  на договаряне  на възнагражденията  в 
частния  сектор  с оглед  намаляване  на ставките  за заплащане  на 
извънредния  труд , увеличена  гъвкавост  при управлението  на работното  
време  и предоставяне  на възможността  за сключване  на местни  
териториални  споразумения  за нарастване  на възнагражденията  под 
договореното  за съответния  сектор ; 
                                                 
3 Регламент  (ЕО) № 2223/96 на Съвета  от 25 юни 1996 година  относно  Европейската  система  от 
национални  и регионални  сметки  в Общността  (OВ L 310, 30.11.1996 г.). 
4 Регламент  (EО) № 264/2000 на Комисията  от 3 февруари  2000 г. за прилагане  на Регламент  (EО) 
№ 2223/96 на Съвета  по отношение  на краткосрочните  статистически  данни  за публичните  
финанси  (ОВ L 29, 4.2.2000 г., стр. 4.). 
5 Регламент  (ЕО) № 1221/2002 на Европейския  парламент  и на Съвета  от 10 юни 2002 година  за 
тримесечните  нефинансови  сметки  за публичната  администрация  (ОВ L 179, 9.7.2002 г., стр. 1.). 
6 Регламент  (ЕО) № 501/2004 на Европейския  парламент  и на Съвета  от 10 март  2004 година  
относно  тримесечните  финансови  сметки  на сектора  на публичната  администрация  (ОВ L 81, 
19.3.2004 г., стр. 1). 
7 Регламент  (ЕО) № 1222/2004 на Съвета  от 28 юни 2004 година  относно  съставяне  и предаване  на 
данни  за тримесечния  държавен  дълг  (ОВ L 233, 2.7.2004 г., стр. 1). 
8 Регламент  (ЕО) № 1161/2005 на Европейския  парламент  и на Съвета  от 6 юли 2005 година  
относно  изготвянето  на тримесечни  нефинансови  сметки  по институционален  сектор  (ОВ L 191, 
22.7.2005 г., стр. 22). 
9 Регламент  (ЕО) № 223/2009 на Европейския  парламент  и на Съвета  от 11 март  2009 година  
относно  европейската  статистика  и за отмяна  на Регламент  (ЕО, Евратом ) № 1101/2008 за 
предоставянето  на поверителна  статистическа  информация  на Статистическата  служба  на 
Европейските  общности , на Регламент  (ЕО) № 322/97 на Съвета  относно  статистиката  на 
Общността  и на Решение  89/382/ЕИО , Евратом  на Съвета  за създаване  на Статистически  
програмен  комитет  на Европейските  общности  (ОВ L 87, 31.3.2009 г., стр. 164). 
10 Регламент  на Съвета  (ЕО) № 479/2009 от 25 май 2009 година  за прилагане  на Протокола  за 
процедурата  при прекомерен  дефицит , приложен  към Договора  за създаване  на Европейската  
общност  (ОВ L 145, 10.6.2009 г., стр. 1). 
BG 10   BG г) закон  за минималната  работна  заплата  с оглед  въвеждането  на отделни  
минимални  размери  на заплатата  за уязвимите  групи  като младежи  и 
дългосрочно  безработни , както  и на мерки  за фиксиране  на номиналния  
размер  на настоящите  минимални  възнаграждения  за срок  от три години ; 
д) реформа  на защитното  законодателство  в областта  на заетостта  с оглед  
удължаване  на пробния  период  за новонаети  лица  на една  година ; 
намаляване  на общия  размер  на обезщетенията  за прекратяване  на 
трудовите  правоотношения  и гарантиране , че условията  за тях са еднакви  
за всички  работници  и служители ; повишаване  на минималната  граница  
за задействане  на разпоредбите  в областта  на масовите  уволнения , 
особено  при големите  дружества , и улесняване  на по-широкото  
използване  на временни  договори ;  
е) значително  повишаване  на равнището  на усвояване  на структурните  
фондове  и кохезионния  фонд ;  
ж) въвеждане  на нова  система  за управление  на лекарствените  продукти , 
като се насърчава  използването  на генерични  лекарства ; 
з) създаване  на единна  система  за възлагане  на обществени  поръчки  с 
централен  възлагащ  орган , като се осигурят  стабилни  тръжни  процедури , 
предварителни  и последващи  проверки ; 
и) законодателни  актове , с които  се опростява  и се ускорява  процесът  за 
сертифициране  на предприятия , промишлени  дейности  и свободни  
професии ; 
й) изменение  на институционалната  рамка  на гръцкия  орган  по 
конкуренцията  с оглед  увеличаване  на независимостта  му, определяне  на 
разумни  срокове  за проучване  на случаите  и издаване  на решение , както  и 
предоставяне  на правомощия  за отхвърляне  на жалби ;  
к) подобрено  управление  на публичните  активи  с разчет  да се набират  
минимум  1 млрд . EUR годишно  за периода  2011—2013 г.; 
л) мерки  за премахване  на съществуващите  ограничения  пред  свободното  
предоставяне  на услуги .  
4. Гърция  трябва  да приеме  следните  мерки  преди  края  на март  2011 г.: 
окончателно  приемане  на мерките , посочени  в параграф  3, буква  б); 
5. Гърция  трябва  да приеме  следните  мерки  преди  края  на юни 2011 г.: 
а) хармонизирана  скала  за възнагражденията  в публичния  сектор , 
обхващаща  централното  управление , местното  управление  и останалите  
агенции , като възнагражденията  са функция  на производителността  и 
служебните  задължения ; 
б) мерки  за прилагане  на изводите  от външния  независим  преглед  на 
функционирането  на държавната  администрация  на всички  равнища ;  
BG 11   BG в) засилване  на инспектората  по труда  с достатъчно  осигуряване  на 
качествен  персонал  и с количествени  цели  във връзка  с проверките , които  
ще бъдат  проведени . 
BG 12   BG 6. Гърция  трябва  да приеме  следните  мерки  преди  края  на септември  2011 г.: 
а) включване  в проектобюджета  за 2012 г. на мерки  за фискална  
консолидация , възлизащи  минимум  на 2,2 % от БВП . В бюджета  в по-
специално  се съдържат  следните  мерки  (или в извънредни  случаи  – мерки  
със съпоставим  ефект ): допълнително  разширяване  на данъчната  основа  
за облагане  с ДДС  чрез прехвърлянето  на продуктите  и услугите  от 
намалената  към обичайната  ставка  (с разчет  за допълнителни  
постъпления  от 300 млн. EUR), намаляване  на публичната  заетост  извън  
правилото  за назначаване  на 1 нов служител  на всеки  5 пенсионирани  (с 
разчет  за спестяване  на минимум  600 млн. EUR), въвеждане  на акциз  
върху  алкохолните  напитки  (на обща  стойност  минимум  300 млн. EUR), 
разширяване  на данъчната  основа  на данъка  върху  недвижимата  
собственост  чрез актуализиране  на стойността  на активите  (с разчет  за 
допълнителни  постъпления  от минимум  200 млн. EUR), реорганизиране  
на подсекторите  на централното  управление  (с разчет  за генериране  на 
спестявания  в размер  минимум  на 500 млн. EUR), намаляване  на 
междинното  потребление  на сектор  „Държавно  управление “ (с минимум  
300 млн. EUR спрямо  2011 г.), замразяване  на номиналния  размер  на 
пенсиите ; увеличаване  на ефикасността  на облагането  на свободните  
професии  с патентен  данък  (с разчет  за допълнителни  постъпления  от 
минимум  100 млн. EUR), съкращаване  на трансферите  към публичните  
предприятия  (с минимум  800 млн. EUR) вследствие  на 
преструктурирането  им, обвързване  на помощите  за безработни  с 
ресурсното  осигуряване  (с разчет  да бъдат  спестени  500 млн. EUR), 
набавяне  на допълнителни  постъпления  от лицензирането  на хазарта  
(минимум  225 млн. EUR от предоставянето  на лицензи  и 400 млн. EUR от 
лицензни  такси ); 
б) смекчаване  на данъчните  пречки  пред  сливанията  и поглъщанията ;  
в) опростяване  на митническите  процедури  при внос  и износ ;  
г) допълнително  повишаване  на равнището  на усвояване  на структурните  
фондове  и кохезионния  фонд ; 
д) пълно  изпълнение  на плана  за по-добро  регулиране  с оглед  намаляване  на 
административната  тежест  с 20 % (спрямо  2008 г.). 
7. Гърция  трябва  да приеме  следните  мерки  преди  края  на декември  2011 г.: 
а) окончателно  приемане  на мерките , посочени  в параграф  6, буква  а); 
б) засилване  на управленския  капацитет  на всички  управителни  органи  и 
междинни  структури  на оперативните  програми  по националната  
стратегическа  референтна  рамка  за 2007—2013 г., както  и 
сертифицирането  им по ISO 9001:2008 ( управление  на качеството ). 
BG 13   BG Член  3 
Гърция  изцяло  сътрудничи  с Комисията  и при мотивирано  искане  от нея незабавно  
предоставя  всички  данни  или документи , необходими  за наблюдението  на спазването  
на настоящото  решение .  
Член  4 
1. Всяко  тримесечие  Гърция  предоставя  на Съвета  и на Комисията  доклад  с 
мерките , взети  с оглед  спазване  на изискванията  на настоящото  решение .  
2. Докладите  по параграф  1 съдържат  подробна  информация  относно :  
а) конкретно  приложените  към датата  на доклада  мерки  за спазване  на 
изискванията  на настоящото  решение , включително  тяхното  въздействие  
върху  бюджета  в количествено  изражение ;  
б) конкретните  планирани  мерки , които  ще бъдат  приложени  след  датата  на 
доклада , за постигане  на съответствие  с изискванията  на настоящото  
решение , техния  график  за изпълнение  и прогноза  за тяхното  въздействие  
върху  бюджета ;  
в) месечното  изпълнение  на държавния  бюджет ;  
г) изпълнението  в рамките  на годината  на социалноосигурителния  и на 
местните  бюджети , както  и на извънбюджетните  фондове ;  
д) емитирането  и погасяването  на държавен  дълг ;  
е) информация  относно  постоянните  и временните  тенденции  при заетостта  
в публичния  сектор ;  
ж) неуредените  плащания  по правителствените  разходи  (натрупани  
просрочени  задължения );  
з) финансовото  положение  на публичните  предприятия  и останалите  
публични  структури .  
3. Комисията  и Съветът  анализират  докладите , за да преценят  до каква  степен  
Гърция  спазва  настоящото  решение . В контекста  на тези оценки  Комисията  
може  да посочи  необходимите  мерки  за спазване  на плана  за корекция , 
установен  с настоящото  решение  за коригиране  на прекомерния  дефицит .  
Член  5 
Настоящото  решение  влиза  в сила  от деня  на уведомлението  за него .  
Член  6 
Адресат  на настоящото  решение  е Република  Гърция . 
BG 14   BG Съставено  в Брюксел ,  
 За Съвета  
 Председател